
OPĆE ODREDBE TEHNIČKE SPECIFIKACIJE 

Tablica 1 - Popis trgovačkih društava, podružnica, ovisnih društava i ustanova:
	R.br.
	Status
	Društvo
	OIB
	Djelatnost
	Adresa (Zagreb)

	1.
	d.o.o.
	ZAGREBAČKI HOLDING
	85584865987
	održavanje čistoće, putnička agencija, šport, upravljanje objektima i poslovanje nekretninama

	Ulica grada Vukovara 41

	1.1.
	Podružnica
	Gradska groblja
	85584865987
	pogrebne i srodne djelatnosti
	Aleja Hermanna Bollea 27

	1.2.
	Podružnica
	Čistoća
	85584865987
	održavanje čistoće, odvoz otpada
	Radnička cesta 82

	1.3.
	Podružnica
	Zrinjevac
	85584865987
	uređivanje i održavanje zelenih površina 
	Remetinečka cesta 15

	1.4.
	Podružnica
	Zagrebparking
	85584865987
	usluge na javnim parkiralištima i garažama
	Šubićeva 40/III

	1.5.
	Podružnica
	Zagrebačke ceste
	85584865987
	upravljanje, održavanje, izgradnja regionalnih i lokalnih cesta 
	Donje Svetice 48

	1.6.
	Podružnica
	Autobusni kolodvor
	85584865987
	usluge autobusnog kolodvora
	Avenija Marina Držića 4

	1.7.
	Podružnica
	Zagrebački digitalni grad
	85584865987
	najam telekomunikacijskih vodova i mreže
	Donje Svetice 48

	1.8.
	Podružnica
	Tržnice Zagreb
	85584865987
	tržnice na veliko i malo, skladištenje
	Šubićeva 40/V

	1.9.
	Podružnica
	Robni terminali Zagreb
	85584865987
	skladištenje robe
	Jankomir 25

	1.10.
	Podružnica
	Vladimir Nazor
	85584865987
	organizirani odmor mladih i putnička agencija
	Maksimirska 51

	1.11.
	Podružnica
	Arena Zagreb
	85584865987
	upravljanje i održavanje športskih građevina 
	Vice Vukova 8

	1.12.
	Podružnica
	AGM
	85584865987
	izdavačka djelatnost
	Avenija Marina Držića 4

	2.
	Ovisno društvo
	Gradska plinara Zagreb
	20985255037
	distribucija plina
	Radnička cesta 1

	3.
	Ovisno društvo
	Gradska plinara Zagreb-opskrba
	74364571096
	opskrba plinom
	Radnička cesta 1

	4.
	Ovisno društvo
	Vodoopskrba i odvodnja
	83416546499
	skupljanje, pročišćavanje i distribucija vode
	Ulica Frana Folnegovića 1

	5.
	Ovisno društvo
	Gradsko stambeno komunalno gospodarstvo
	03744272526
	upravljanje objektima 
	Savska cesta 1

	6.
	Ustanova
	GRADSKA LJEKARNA ZAGREB
	37268254106
	ljekarnička djelatnost
	Ulica kralja Držislava 6




Uz odredbe definirane ovom tehničkom specifikacijom odnosno troškovnikom podredno će se primjenjivati uvjeti osiguranja i to opći, posebni i dopunski uvjeti i klauzule osiguranja te tablice za određivanje postotka trajnog invaliditeta od posljedica nesretnog slučaja/nezgode osiguratelja (dalje u tekstu: uvjeti osiguranja), bez naknadnih korekcija pokrića, odnosno isključenja koja bi išla na štetu ugovaratelja osiguranja/osiguranika. Neće se primjenjivati one odredbe uvjeta osiguranja koje su u suprotnosti s odredbama ove tehničke specifikacije odnosno troškovnika. Ako su za ugovaratelja osiguranja/osiguranika bilo koje odredbe uvjeta osiguranja povoljnije od odredaba navedenih u ovoj tehničkoj specifikaciji odnosno troškovniku, primjenjuju se odredbe uvjeta osiguranja.
Svi navedeni zakoni smatra se da uključuju i sve važeće izmjene i dopune tih zakona kao i važeće podzakonske propise. 

Evidencija šteta
Ponuditelj (osiguratelj) obvezan je voditi evidenciju šteta po vrstama i rizicima osiguranja te prema svim pojedinačnim osiguranicima kao i njihovim poslovnim jedinicama (podružnice i ovisna društva odnosno ustanove). Ponuditelj je obvezan obavijestiti Naručitelja o donesenoj odluci o šteti za svaki pojedinačni zahtjev, a najmanje kvartalno izvještavati ugovaratelja osiguranja/osiguranika o štetama po poslovnim jedinicama s elementima koje će dogovoriti s ugovarateljem osiguranja/osiguranicima. Izvještaj o štetama će sadržavati najmanje sljedeće podatke, ovisno o vrsti osiguranja, uz poštivanje propisa o zaštiti osobnih podataka: broj police, vrsta osiguranja, rizik osiguranja, datum nastanka štete, datum prijave štete, datum likvidacije štete, iznos likvidirane štete, iznos isplaćene štete, uzrok štete, štetnik (uključujući i poslovne jedinice), oštećenik.

Isplata osigurnina 
Osim uobičajenih isplata na račun osiguranika, isplata će se obavljati i cesijama ili višestrukim kompenzacijama sa serviserima, radionicama i ostalim stranama koje će izvršiti popravak ili drugu uslugu osiguraniku na osnovi nastalog štetnog događaja i to temeljem pojedinačnih zahtjeva osiguranika po štetnim događajima. Ponuditelj će izvršiti plaćanje po potpisanoj cesiji ili višestrukoj kompenzaciji, bez obzira na eventualno dugovanje osiguranika. 
Ponuditelj (osiguratelj) je obvezan izvršiti obračun štete na temelju dostavljene specifikacije troška internog servisa i radionice korisnika (osiguranika).

Izdavanje polica osiguranja i računa vršit će se prema alokaciji premija osiguranja za svakog pojedinog korisnika (ugovaratelja osiguranja/osiguranika i njegovu podružnicu) iz ove nabave, sukladno specifikaciji alokacije iz troškovnika, a temeljem ugovora koji će se potpisivati s ponuditeljem. 

Početak i prestanak osigurateljnog pokrića

Osiguranje počinje datumom sklapanja ugovora o javnoj nabavi, odnosno prema istecima postojećih pojedinačnih polica osiguranja ili prema zahtjevima i/ili potrebama pojedinih korisnika. 
Osigurateljeva obveza prema ugovoru o osiguranju počinje po isteku 24-tog sata, ako nije drugačije ugovoreno, dana koji je u polici naveden kao početak osiguranja, bez obzira je li do tog dana plaćena cijela premija ili prvi obrok premije. Osigurateljeva obveza prestaje po isteku 24-tog sata dana koji je u polici naveden kao istek osiguranja, ako nije drukčije ugovoreno. 
Ako su na polici osiguranja navedeni sat početka i isteka osigurateljnog pokrića, pokriće vrijedi u naznačenom periodu.

Iznos naknade štete i franšize
Osiguratelj snosi naknadu štete po osiguranom slučaju do iznosa osiguranja odnosno limita pokrića, ovisno što je ugovoreno, po pojedinim stavkama odnosno rizicima. Ukupan iznos naknada (agregatni limit) predstavlja maksimalnu obvezu osiguratelja po polici osiguranja ili drugoj ispravi o osiguranju na ugovoreni period osiguranja. U smislu ove tehničke specifikacije odnosno troškovnika, pojmovi iznos osiguranja, osigurana svota, svota osiguranja i osigurani iznos smatraju se istoznačnicama osim ako nije drukčije izričito navedeno.  
Ugovoreni samopridržaj odnosno franšiza je sudjelovanje osiguranika u šteti. Iskazuje se kao postotak od osigurane svote ili štete, odnosno kao apsolutni iznos. Ako je ugovoreno da osiguranik sam snosi dio štete (ugovoreni samopridržaj, franšiza), naknada će se, ako nastupi osigurani slučaj, utvrditi tako da se iznos štete umanji za ugovoreni samopridržaj odnosno franšizu. 
Neće se primjenjivati odredbe o samopridržajima odnosno franšizama koje su navedene u odredbama uvjeta osiguranja ponuditelja.


PODACI O ŠTETAMA U PRETHODNOM RAZDOBLJU 


	 Tablica 2 - Premije i likvidirane štete  
                                                                                                                                                                                                 * sve vrijednosti iskazane u EUR
	IMOVINSKA ODGOVORNOST 
	01.04.2021 - 01.04.2022
	01.04.2022 - 01.04.2023
	01.04.2023 - 01.04.2024
	01.04.2024 - 01.04.2025
	01.04.2025 - 01.04.2026
	01.04.2026- 01.04.2027* 

	PREMIJA ZA OSIGURATELJNO RAZDOBLJE 
	725.323,62
	1.154.105,23
	1.307.506,66
	1.604.444,97
	1.617.075,43
	820.909,77

	LIKVIDIRANE ŠTETE *
	1.313.322,74
	954.431,14
	1.222.883,21
	986.596,91
	749.408,26
	10.408,00

	* likvidirane štete do 31.10.2026

	Pričuve 
	2021
	2022
	2023
	2024
	2025
	2026

	IMOVINSKA ODGOVORNOST
	134.230,00
	425.800,00
	156.386,00
	356.500,00
	508.624,00
	559.189,00

	*ugovorena franšiza 5.000  EUR po štetnom događaju
	
	
	




                            Obrazloženje: podatci navedeni u gornjoj Tablici 2 su potpuni i točni sukladno čl. 931.ZOO.






















	


OSIGURANJE OD JAVNE (OPĆE) ODGOVORNOSTI I ODGOVORNOSTI PREMA DJELATNICIMA

Predmet osiguranja je građanskopravna izvanugovorna odgovornost osiguranika za štetu uslijed smrti, povrede tijela ili zdravlja, te oštećenja ili uništenja stvari treće osobe.
Ovim osiguranjem pokrivena je odgovornost osiguranika/poslodavca (i vlastitih djelatnika) prema trećim osobama koja proizlazi ili je u svezi s obavljanjem registrirane djelatnosti, vlasništva, posjedovanja, određenog svojstva stvari ili pravnog odnosa. Pokrivena je također i odgovornost osiguranika/poslodavca za štetu uslijed smrti, povrede tijela ili zdravlja, kao i oštećenja ili uništenja stvari vlastitih djelatnika osiguranika. Vlastitim djelatnicima osiguranika se, u ovoj tehničkoj dokumentaciji odnosno troškovniku, smatraju svi osiguranikovi djelatnici zaposleni temeljem ugovora o radu na neodređeno ili određeno vrijeme, puno ili nepuno radno vrijeme, izvođači temeljem ugovora o djelu, studenti, osobe na stručnom osposobljavanju, volonteri, praktikanti, ustupljeni radnici za privremeno obavljanje poslova, osobe na probnom radu i druge osobe prema kojima osiguranik može odgovarati po općim propisima o odgovornosti poslodavca prema djelatnicima. 
Naručitelj poslova smatra se trećom osobom ako se ne radi o šteti koja proizlazi iz manjkavog ispunjenja, neispunjenja ili zakašnjenja u ispunjenju obveze. 

Ovim osiguranjem pokrivena je i uzajamna/međusobna odgovornost ugovaratelja osiguranja i osiguranika. U smislu odredbi vezanih uz osiguranje od odgovornosti, Zagrebački holding d.o.o. svaka pojedina podružnica Zagrebačkog holdinga d.o.o. ovisno društvo odnosno ustanova Zagrebačkog holdinga d.o.o., te njihova eventualno naknadno osnovana ovisna trgovačka društva i ustanove međusobno se smatraju trećim osobama. Grad Zagreb kao osnivač te eventualni drugi vlasnik/suvlasnik prethodno navedenih pravnih osoba smatra se također trećom osobom. Bilo koje druge pravne osobe koje se nalaze u vlasništvu/suvlasništvu ugovaratelja osiguranja ili osiguranika također se smatraju trećom osobom.

Osiguranje se također odnosi na odgovornost za štetu nastalu zbog/uslijed:
· povećanja opasnosti ili proširenja osiguranog izvora opasnosti do kojih je došlo tijekom trajanja osiguranja;
· novog izvora opasnosti koji se kod osiguranika pojavi poslije zaključenja ugovora o osiguranju. Za nove izvore opasnosti vrijedi iznos osiguranja po svakom ugovorenom riziku iz police osiguranja;
· krađe ili nestanka stvari trećih osoba ili djelatnika uz uvjet da su stvari smještene u zaključanim prostorijama ili zaključanim ostavama,
· onečišćenja tla, vode ili zraka.

Čiste imovinske štete (imovinska šteta u širem smislu)
Osiguranje se odnosi i na odgovornost za “čiste imovinske štete”, tj. štete koje nisu nastale ni povredom tijela ili zdravlja neke osobe ni oštećenjem odnosno uništenjem stvari. Smatra se da je osigurani slučaj nastao onda kada je napravljen propust ili pogreška pri obavljanju djelatnosti navedene u polici ili uvjetima osiguranja, a čime je prouzročena čista imovinska šteta trećoj osobi.

[bookmark: _Hlk114048410]Štete nastale uslijed onečišćenja okoliša
Osiguranjem se pokriva odgovornost za štetu nastalu uslijed ili u vezi s onečišćavanjem okoliša iz slučajnog, nenamjernog ili neočekivanog događaja onečišćenja koji se može identificirati, a dogodio se unutar perioda osiguranja kao rezultat postupaka koje je izvršio osiguranik ili koji su izvršeni u njegovo ime i to:
(a) odgovornost za štetu uslijed smrti, povrede tijela ili zdravlja treće osobe; 
(b) odgovornost za štetu uslijed uništenja, oštećenja ili smanjene mogućnosti upotrebe imovine direktno ili indirektno u vezi s događajima onečišćenja;
(c) troškovi testiranja, pronalaženja, nadgledanja, uklanjanja i čišćenja onečišćujuće ili štetne tvari.
Onečišćavanje okoliša je promjena stanja okoliša uslijed nedozvoljene emisije i/ili drugog štetnog djelovanja, ili izostanaka potrebnog djelovanja, ili utjecaja zahvata koji može promijeniti kakvoću okoliša.
Onečišćenje je izravno ili neizravno unošenje, kao posljedica ljudske aktivnosti, tvari, vibracija, topline ili buke u zrak, vodu ili zemlju, što može biti štetno za zdravlje ljudi ili kvalitetu okoliša, može dovesti do oštećenja materijalne imovine ili narušiti ili umanjiti vrijednost i ostale legitimne načine korištenja okoliša.
Onečišćujuća tvar je tvar ili skupina tvari, koje zbog svojih svojstava, količine i unošenja u okoliš, odnosno u pojedine sastavnice okoliša, mogu štetno utjecati na zdravlje ljudi, biljni i/ili životinjski svijet, odnosno bioraznolikost i krajobraznu raznolikost.
Štetna tvar je tvar štetna za ljudsko zdravlje ili okoliš, s dokazanim akutnim i kroničnim toksičnim učincima, vrlo nadražujuća, kancerogena, mutagena, nagrizajuća, zapaljiva i eksplozivna tvar, ili tvar koja u određenoj dozi i/ili koncentraciji ima takva svojstva.



Proširenja pokrića po osnovi javne (opće) odgovornosti  
U okviru osiguranog izvora opasnosti iz obavljanja djelatnosti obuhvaćena je i odgovornost osiguranika koja je u vezi s ili proizlazi iz:
· vlasništva, posjedovanja odnosno uporabe zemljišta, zgrada, prostorija i opreme te površina na otvorenom koje se koriste za potrebe osigurane djelatnosti ili zanimanja, te kada su u cijelosti ili djelomično dani u zakup ili se koriste u druge tuđe svrhe;
· uporabe objekata koji isključivo služe osiguranikovim vlastitim djelatnicima, npr. restorana društvene prehrane, kupališta, sportskih igrališta, odmarališta i sl;
· uporabe dizala (liftova) namijenjenih za prijevoz osoba i tereta;
· uporabe osobnih prijevoznih sredstava ili pomoćnih pješačkih sredstava za potrebe osigurane djelatnosti;
· drugih djelatnosti osiguranika izvan djelatnosti koje čine predmet njezina poslovanja; 
· uskladištenja materijala za loženje i pogon koji se isključivo koristi za obavljanje osigurane djelatnosti ili zanimanja;
· djelatnosti osiguranika kao investitora i/ili izvođača građevinskih i montažnih radova;
· posjedovanja ili uporabe samohodnih radnih strojeva, uređaja i drugih alata te je automatizmom pokrivena odgovornost za sve novonabavljene ili novoevidentirane samohodne radne strojeve, uređaje i druge alate (bez obzira radi li se o stjecanju vlasništva, uzimanja u najam, leasing, zakup i sličan pravni odnos). U pokriću se nalaze vlastiti samohodni radni strojevi, unajmljeni samohodni radni strojevi (uključujući i slične pravne odnose) te samohodni radni strojevi kooperanata koje koristi osiguranik;  
· posjedovanja ili uporabe vodova, cjevovoda i spremnika svih vrsta te infrastrukturne podzemne i nadzemne mreže;
· posjedovanja ili upravljanja garažama ili parkiralištima, s ili bez naplate, uključujući štete (oštećenje, uništenje, gubitak, nestanak) nastale na vozilima, stvarima u/na vozilu i na pojedinim dijelovima vozila ako je vozilo smješteno ili parkirano u garaži/parkiralištu osiguranika ili pod nadzorom osiguranika, uz postojanje 24h video nadzora ili čuvara;
· posjedovanja ili upravljanja objektima kao npr. bazeni, razni sportski tereni, skijaški tereni, dječja igrališta, kampovi, hosteli, sportski objekti sa životinjama, prostori za razonodu, tribine, garderobe, kabine za presvlačenje, reklamna oprema, oprema za pružanje servisnih i drugih informacija, infrastrukturne podzemne i nadzemne mreže, ceste, putevi, mostovi, tuneli, staze i drugi oblici cestovnih puteva, hoteli i ostali oblici smještajnih kapaciteta, ugostiteljski objekti, izložbeni saloni, hale i slično, za štete trećim osobama (primjerice korisnici, gosti, posjetitelji, natjecatelji, izlagači, prolaznici, promatrači) uključujući i vozila trećih osoba i stvari u/na njihovim vozilima osiguranika, uz postojanje 24h video nadzora ili čuvara;
· organiziranja sportskih i drugih priredbi bilo koje vrste, manifestacija i drugih događaja za javnost u prostorima osiguranika ili na površinama koje osiguranik koristi (uključujući površine koje su osiguraniku ustupljene, dane na korištenje i sl.), npr. utrke, natjecanja na plivalištima i sportskim terenima, natjecanja u skijaškim i nordijskim disciplinama, izložbe i sajmovi, kongresi i druge manifestacije, za štete trećim osobama (primjerice korisnici, gosti, posjetitelji, natjecatelji, izlagači, prolaznici, promatrači) uključujući i vozila trećih osoba i stvari u/na njihovim vozilima;
· šteta nastalih kao posljedica vremenskih nepogoda (oluja, poplava i drugo) na stvarima ili osobama u kampovima, hostelima i drugim objektima. Gosti, korisnici i posjetitelji smatraju se trećim osobama;
· šteta nastalih kao posljedica poplave i/ili izljeva vode na stvarima trećih osoba uslijed nemogućnosti protoka/otjecanja velike količine oborina putem odvodnih cijevi;
· obveze naknade šteta nastalih od strane podizvođača ili kooperanata koje je u tom svojstvu ovlastio osiguranik, ali samo u slučaju da za to ne postoji drugačija osigurateljna zaštita,
· šteta na osobama i imovini izvođača i/ili podizvođača radova, ako te osobe ili njihovi zakonski zastupnici nisu sami odgovorni za nastalu štetu zbog svojih postupaka ili propusta;
· čuvanja ili pohrane pokretnih i nepokretnih stvari, koje je osiguranik ili osoba koja radi za njega preuzela na čuvanje, smještaj, popravak, preradu ili obradu;
· šteta zbog oštećenja tuđih vozila i plovila, nastalih prilikom ili zbog utovara ili istovara od strana navedenih u ugovoru o osiguranju (ugovaratelja/osiguranika), bez obzira odnosi li se zahtjev za naknadu štete na osiguranika ili na osobe koje za njega rade;
· šteta na vozilima (djelomične, totalne, gubitak i sl.) preuzetim na održavanje, servis, kontrole i punjenja goriva, ulja, vode i zraka, čišćenja i pranje (uključene automatske autopraonice) i sl., preuzetih radi obavljanja navedenih aktivnosti. Osigurateljna zaštita odnosi se i na štete koje su nastupile nakon obavljanja navedenih aktivnosti, a koje su nastale kao njihova posljedica i utvrđene su nakon preuzimanja vozila te je vozilo napustilo prostore radionice;
· oštećenja, uništenja vozila preuzetih na pohranu/garažiranje, uključujući njihov pribor i opremu, za vrijeme prijevoza od mjesta preuzimanja do osigurane lokacije, za vrijeme pohrane/garažiranja i prilikom eventualnog prijevoza s mjesta pohrane/garažiranja; 
· šteta nastalih uslijed stavljanja u pogon, vožnje ili guranja od strane vlastitih djelatnika osiguranika ili drugih osoba za čije postupke osiguranik odgovara, ako za to ne postoji osigurateljna zaštita na temelju obveznog osiguranja od odgovornosti vlasnika odnosno korisnika vozila;
· odgovornosti prema najmoprimcu/zakupniku odnosno najmodavcu /zakupodavcu;
· šteta nastalih iznajmljivanjem sportske opreme (skije, pancerice, sportski uređaji, bicikli i sl.);
· šteta nastalih nestankom, uništenjem ili oštećenjem donesenih/unesenih odnosno predanih stvari (osim vozila i plovila) na osiguranu lokaciju. Iznos osiguranja u navedenom slučaju iznosi 6.000,00 EUR po štetnom događaju (odnosi se i na vrijedne predmete, novac i vrijednosne papire). Šteta nastala na više različitih oštećenih osoba kao posljedica istog uzroka smatrat će se odvojenim štetnim događajima ali ukupno ne više od 20.000,00 EUR za sve osigurane slučajeve nastale tijekom jednog dana; 
· šteta nastalih na životinjama.

Sukladno čl. 964. st. 2. ZOO, ponuditelj snosi, u granicama iznosa osiguranja, troškove spora i druge opravdane troškove radi utvrđivanja osiguranikove odgovornosti. Sukladno čl. 950. st. 2. i st. 3. ZOO, izdaci za otklanjanje neposredne opasnosti nastupanja osiguranog slučaja ili smanjenje štete prilikom ili nakon nastupanja osiguranog slučaja plaćaju se i iznad iznosa osiguranja.


Mjesto osiguranja
Republika Hrvatska

Konačni obračun po osnovi javne (opće) odgovornosti
Konačni obračun premije osiguranja od javne odgovornosti izvršit će se na kraju osigurateljne godine samo ako povećanje ili smanjenje ukupnog godišnjeg , korištenog kao osnovice za izračun premije  na početku osigurateljne, bude veće od 5% od ukupnog godišnjeg prihoda ostvarenog u zadnjoj financijskoj godini. Konačni obračun vršit će se na način da će se za ukupni prihod svih naručitelja zajedno izračunati obračunska stopa (zaokružena na dvije decimale) po formuli Ukupna godišnja premija/Ukupni godišnji prihod = Obračunska stopa. Izračunata Obračunska stopa množit će se dostavljenim Ukupnim godišnjim prihodom ostvarenim u zadnjoj financijskoj godini. Osiguratelj će izvršiti povrat premije ugovaratelj će izvršiti doplatu premije najkasnije 4 mjeseca od završetka ugovorne (osigurateljne) godine.



OSIGURANJE OD PROFESIONALNE ODGOVORNOSTI

Predmet osiguranja je građanskopravna ugovorna (profesionalna) odgovornost osiguranika za štetu, nastalu oštećenim osobama uslijed neispunjenja, nepotpunog ispunjenja ili zakašnjenja u ispunjenju ugovorne obveze osiguranika.
Ovim osiguranjem pokrivena je isključivo ugovorna (profesionalna) odgovornost osiguranika za štete koje proiziđu iz obavljanja njegove registrirane (profesionalne) djelatnosti.
U smislu ovih odredbi oštećenim osobama smatraju se isključivo osobe u ugovornom odnosu s osiguranikom, kojima je uslijed neispunjenja, nepotpunog ispunjenja ili zakašnjenja u ispunjenju ugovorne obveze osiguranika nastupila šteta, a neovisno o njihovom pravu po pravilima izvanugovorne (javne) odgovornosti za štetu.
	
Osiguranjem od profesionalne odgovornosti osiguravaju se na iznose osiguranja definirane troškovnikom podredno ovom tehničkom specifikacijom: 
· Gradska plinara Zagreb d.o.o. za rizike iz djelokruga svog cjelokupnog poslovanja;
· Gradska plinara Zagreb d.o.o. na zaseban iznos osiguranja u visini od 10.000,00 EUR po osnovi osiguranja od odgovornosti za podmirenje šteta iz djelatnosti ispitivanja i ovjeravanja mjerila, temeljem članka 5. Uredbe o posebnim uvjetima koje moraju ispunjavati ovlaštena tijela za obavljanje poslova ovjeravanja zakonitih mjerila i/ili poslova pripreme zakonitih mjerila za ovjeravanje (NN 6/2023);
· Gradska plinara Zagreb - Opskrba d.o.o. za rizike iz djelokruga svog cjelokupnog poslovanja;
· Gradska ljekarna Zagreb – odgovornost za štete koje nastanu oštećenicima prilikom obavljanja ljekarničke djelatnosti prema podacima iz troškovnika; 
· Zagrebački holding d.o.o. Podružnica Gradska groblja za štetu koju bi naručitelju pogreba ili trećim osobama pogrebnik mogao prouzročiti obavljanjem pogrebničke djelatnosti sukladno članku 11. Zakona o pogrebničkoj djelatnosti (NN 36/15, 98/19); 
· Zagrebački holding d.o.o. Podružnica Robni terminali Zagreb - pokriće građanskopravne ugovorne (profesionalne) odgovornosti iz djelatnosti skladištenja i čuvanja robe, pružanja usluge parkiranja te prihvata i otpreme svih vrsta tereta.
· Zagrebački holding d.o.o. Podružnica Vladimir Nazor za odgovornost organizatora putovanja u paket aranžmanu za štetu koju prouzroči putniku neispunjenjem, djelomičnim ispunjenjem ili neurednim ispunjenjem obveza koje se odnose na paket-aranžman, sukladno odredbama članka 53. Zakona o pružanju usluga u turizmu (NN 130/17,25/19,98/19,42/20,70/21,126/25);
· Zagrebački holding d.o.o. Podružnica Vladimir Nazor za odgovornost profesionalna odgovornost posrednika ili sporednih posrednika za štetu koju isti prouzroče trećim osobama obavljanjem poslova distribucije osiguranja u ime i za račun društva za osiguranje, sukladno odredbama članka 424. Zakona o osiguranju (NN 151/22,152/24,151/25);
· Zagrebački holding d.o.o. Podružnica Zagrebačke ceste i Podružnica Zrinjevac za odgovornost iz obavljanja agencijske djelatnosti u cestovnom prijevozu sukladno Zakonu o prijevozu u cestovnom prometu (NN 41/18,98/19,30/21,89/21,114/22,136/24, 77/26).
· Gradsko stambeno komunalno gospodarstvo za odgovornost iz obavljanja djelatnosti upravljanja nekretninama sukladno Zakonu o upravljanju i održavanju zgrada (NN 152/24, 47/26)  


Sukladno čl. 964. st. 2. ZOO, ponuditelj snosi, u granicama iznosa osiguranja, troškove spora i druge opravdane troškove radi utvrđivanja osiguranikove odgovornosti. Sukladno čl. 950. st. 2. i st. 3. ZOO, izdaci za otklanjanje neposredne opasnosti nastupanja osiguranog slučaja ili smanjenje štete prilikom ili nakon nastupanja osiguranog slučaja plaćaju se i iznad iznosa osiguranja.




[bookmark: _Hlk114047815]OSIGURANJE OD ODGOVORNOSTI PRIJEVOZNIKA OPASNIH TVARI

Predmet osiguranja je odgovornost iz čl. 18. Zakona o prijevozu opasnih tvari (NN 79/07). 
Opasnim tvarima podrazumijevaju se eksplozivne tvari, plinovi, zapaljive tekućine, zapaljive krute tvari, samozapaljive tvari, tvari koje u dodiru sa vodom oslobađaju zapaljive plinove, oksidirajuće tvari, organski peroksidi, otrovi, infektivne tvari, radioaktivne tvari, nagrizajuće tvari i ostale opasne tvari prema članku 4. predmetnog Zakona.

Ponuditelj treba ponuditi premiju osiguranja po jednom vozilu. Vozila za koje se zahtijeva ova vrsta osiguranja označena su registarskim pločicama.

Odgovornost prijevoznika opasnih tvari ugovara se, prema podacima iz troškovnika, za:
· Zagrebački holding d.o.o. Podružnica Zagrebačke ceste
· Zagrebački holding d.o.o. Podružnica Zrinjevac
· Vodoopskrba i odvodnja d.o.o.
· Gradska plinara Zagreb d.o.o.


OSIGURANJE JAMČEVINE

Ovim osiguranjem pruža se osigurateljno pokriće jamčevine za ugovore o paket-aranžmanu ugovaratelja osiguranja/osiguranika Zagrebački holding d.o.o. Podružnica Vladimir Nazor kao organizatora putovanja u smislu Zakona o pružanju usluga u turizmu (NN 130/17,25/19,98/19,42/20,70/21, 126/25), dalje u tekstu: ZPUT. Podaci na temelju kojih se pruža ovo osigurateljno pokriće nalaze se u troškovniku.
Osiguranjem su obuhvaćeni svi ugovori o paket-aranžmanu koje ugovaratelj osiguranja/osiguranik organizira u okviru svojeg poslovanja. Paket-aranžmani osigurani su na svoju punu vrijednost navedenu u ugovoru o paket-aranžmanu. 
Sukladno članku 50. stavak 1. ZPUT osiguranje se odnosi na pokriće:
· povrata putniku svih novčanih sredstava plaćenih od strane putnika ili u ime putnika u vezi s ugovorom o putovanju u paket-aranžmanu za ugovorene usluge čije je izvršenje izostalo, ili koje neće biti izvršene ili će tek djelomično biti izvršene, zbog nesolventnosti ili stečaja organizatora.
· naknade putniku troškova nužnog smještaja, prehrane i povratka putnika s putovanja u mjesto polaska u zemlji i inozemstvu, kao i sve nastale tražbine po toj osnovi, koji su prouzročeni zbog nesolventnosti ili stečaja organizatora, ako je ugovorom o putovanju u paket-aranžmanu uključen prijevoz putnika.

Putnik ima prava iz jamčevine u slučaju nesolventnosti organizatora, bez obzira na njegovo mjesto prebivališta, mjesto polaska ili na to gdje je paket-aranžman prodan.
Ako nesolventnost organizatora utječe na izvršenje paket-aranžmana koji se počeo izvršavati, jamčevina pokriva troškove povratka putnika u mjesto polaska i ako je to potrebno, financiranje smještaja prije povratka putnika. 
Osigurani slučaj nastupa danom nastupanja nesolventnosti organizatora paket-aranžmana. Smatrat će se da je organizator paket-aranžmana nesolventan kada je nesposoban za pravodobno plaćanje dospjelih obveza u iznosu i u roku dospijeća ili je u stečaju, zbog čega se usluge putovanja ne izvršavaju. U slučaju nastupa osiguranog slučaja, osiguranik se obvezuje odmah, najkasnije u roku od 48 sati, dostaviti osiguratelju Rješenje o otvaranju stečajnog postupka odnosno Izjavu o nemogućnosti plaćanja dospjelih obveza utemeljenu na ovjerenim podacima o solventnosti danih od strane mjerodavne financijske institucije. Putnik stječe pravo na naknadu pretrpljene štete danom nastupanja osiguranog slučaja ukoliko zbog nesolventnosti (platne nemogućnosti ili stečaja) osiguranika izostanu usluge ugovorenog i plaćenog paket aranžmana.
Osiguratelj je suglasan da ugovaratelj osiguranja/osiguranik u Opće uvjete putovanja ili u ugovore o putovanju u paket-aranžmanu unese odgovarajući tekst s informacijama za putnike o načinu ostvarivanja prava iz osiguranja jamčevine, odnosno da uručuje putnicima potvrde o osiguranju jamčevine sukladno odredbama ZPUT. Navedeno će sadržavati navod da putnik na temelju ugovora ili potvrde o putovanju u paket-aranžmanu ima mogućnost neposrednog ostvarenja prava na naknadu od osiguratelja te podatke o osiguratelju s pripadajućim osobnim identifikacijskim brojem, adresom e-pošte i brojem telefona, brojem izdane jamčevine (broj police osiguranja) i druge podatke potrebne za aktiviranje jamčevine. Osiguratelj će na zahtjev ugovaratelja osiguranja/osiguranika dostaviti sve potrebne informacije i podatke radi njihovog uvrštavanja u Opće uvjete putovanja/ugovore o putovanju u paket-aranžmanu, odnosno izdavanja potvrde o osiguranju jamčevine.

Na sva pitanja koja nisu uređena ovim odredbama vezano uz osiguranje jamčevine primjenjuju se odgovarajuće odredbe ZPUT.

